**Dôvodová správa**

**Všeobecná časť**

Podľa čl. 9 Dohovoru o medzinárodnom civilnom letectve každý zmluvný štát môže z dôvodu vojenských potrieb alebo verejnej bezpečnosti jednotne obmedziť alebo zakázať lietanie nad určitými oblasťami svojho územia alebo nad celým svojím územím.

V súčasnosti je možné na základe § 6 zákona č. 143/1998 Z. z. o civilnom letectve a o zmene a doplnení niektorých zákonov v znení neskorších predpisov (ďalej len „zákon č. 143/1998 Z. z.“) dočasne alebo trvalo zakázať alebo obmedziť vykonávanie určených civilných letov v určenej časti vzdušného priestoru Slovenskej republiky z taxatívne ustanovených dôvodov, a to z dôvodov bezpečnosti civilného letectva, z obranných a bezpečnostných dôvodov a pri ohrození verejného zdravia zohľadňujúc čl. 21 nariadenia Európskeho parlamentu a Rady (ES) č. 1008/2008 z 24. septembra 2008 o spoločných pravidlách prevádzky leteckých dopravných služieb v Spoločenstve (prepracované znenie) (Ú. v. EÚ L 293, 31.10.2008) v platnom znení.

Dňa 7. marca 2025 Maďarská republika oznámila výskyt slintačky a krívačky u hovädzieho dobytka v katastri obce Kisbajcs v okrese Györ. Na základe toho bolo v Slovenskej republike zriadené reštrikčné pásmo, ktoré zasahovalo do okresov Dunajská Streda a Komárno. V reštrikčnom pásme boli nariadené veterinárne opatrenia miestne príslušnými regionálnymi veterinárnymi a potravinárnymi správami.

Dňa 21. marca 2025 oznámilo Národné referenčné laboratórium pre slintačku a krívačku (Štátny veterinárny a potravinový ústav – Veterinárny ústav vo Zvolene) hlavnému veterinárnemu lekárovi Slovenskej republiky pozitívne výsledky laboratórnych vyšetrení vzoriek na troch farmách hovädzieho dobytka. Vzorky boli odobraté na základe vyslovenia podozrenia na nákazu v chove z dôvodu prítomnosti klinických príznakov (horúčka, lézie v ústnej dutine a na vemene).

S účinnosťou od 21. marca 2025 boli v nadväznosti na uvedené informácie hlavným veterinárom Slovenskej republiky nariadené mimoriadne núdzové opatrenia na základe § 6 ods. 5 písm. a) a § 34 ods. 1 písm. b) zákona č. 39/2007 Z. z. o veterinárnej starostlivosti v znení neskorších predpisov.

Dňa 22. marca 2025 vláda Slovenskej republiky prijala k aktuálnemu stavu vývoja slintačky a krívačky na Slovensku uznesenie č. 147. Na základe úlohy A.10 uvedeného uznesenia vlády Slovenskej republiky majú členovia vlády Slovenskej republiky „prijímať opatrenia, ktoré zabránia šíreniu slintačky a krívačky na Slovensku“. V nadväznosti na uvedenú úlohu uznesenia vlády Slovenskej republiky vyhlásilo Ministerstvo dopravy Slovenskej republiky podľa § 6 ods. 3 zákona č. 143/1998 Z. z. prvý zákaz vykonávania určených civilných letov v určených častiach vzdušného priestoru Slovenskej republiky z obranných a bezpečnostných dôvodov s účinnosťou od 24. marca 2025 s cieľom zamedziť šíreniu a ďalšieho prenosu vírusového ochorenia slintačka a krívačka pomocou leteckej techniky.

Vplyv prenosných chorôb zvierat (ďalej len „choroby zo zoznamu“) a opatrení potrebných na kontrolu týchto chorôb môže byť devastačný pre jednotlivé zvieratá, populácie zvierat, držiteľov zvierat a hospodárstvo. Choroby zo zoznamu môžu mať významný vplyv aj na verejné zdravie a bezpečnosť potravín, pričom sa prenášajú nielen priamym stykom medzi zvieratami alebo medzi zvieratami a ľuďmi, ale môžu sa šíriť aj prostredníctvom leteckej techniky. Vzhľadom na skutočnosť, že choroby zo zoznamu si vyžadujú rôzne riadiace prístupy a v mnohých prípadoch prísne opatrenia na ich bezodkladnú eradikáciu hneď po tom, ako sa vyskytnú na danom území, je potrebné, aby sa zaviedli účinné obmedzenia na zabránenie šírenia pôvodcov týchto vysoko nákazlivých chorôb, vrátane zabránenia ich šírenia prostredníctvom leteckej techniky. Obdobná situácia platí aj v prípade škodcov rastlín, rastlinných produktov a iných predmetov, kedy je taktiež nevyhnutné prijať mimoriadne núdzové opatrenia.

Vzhľadom na skutočnosť, že v tom čase definovania zákazov a obmedzení vykonávania určených civilným letov do podoby účinného znenia § 6 zákona č. 143/1998 Z. z. neboli známe bližšie podrobnosti o chorobách zo zoznamu, návrh zákona rieši problémy vyplývajúce z nepredvídateľných okolností a aplikačnej praxe.

Návrh zákona predpokladá pozitívne vplyvy na podnikateľské prostredie a zároveň aj negatívne vplyvy na podnikateľské prostredie. Návrh zákona nepredpokladá sociálne vplyvy, vplyvy na rozpočet verejnej správy, vplyvy na limit verejných výdavkov, vplyvy na životné prostredie, vplyvy na informatizáciu, vplyvy na služby verejnej správy pre občana a vplyvy na manželstvo, rodičovstvo a rodinu.

Návrh zákona je v súlade s Ústavou Slovenskej republiky, ústavnými zákonmi, s nálezmi Ústavného súdu Slovenskej republiky, inými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná a s právom Európskej únie.

**Doložka vybraných vplyvov**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | | |
| **Názov materiálu** | | | | | | | | | | |
| Návrh zákona, ktorým sa mení a dopĺňa zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov | | | | | | | | | | |
| **Predkladateľ (a spolupredkladateľ)** | | | | | | | | | | |
| Ministerstvo dopravy Slovenskej republiky | | | | | | | | | | |
| **Charakter predkladaného materiálu** | |  | | Materiál nelegislatívnej povahy | | | | | | |
|  | | Materiál legislatívnej povahy | | | | | | |
|  | | Transpozícia/ implementácia práva EÚ | | | | | | |
| *V prípade transpozície/implementácie uveďte zoznam transponovaných/implementovaných predpisov:*   1. nariadenie Európskeho parlamentu a Rady (ES) č. 1008/2008 z 24. septembra 2008 o spoločných pravidlách prevádzky leteckých dopravných služieb v Spoločenstve (prepracované znenie) (Ú. v. EÚ L 293, 31.10.2008) v platnom znení 2. vykonávacie nariadenie Komisie (EÚ) č. 923/2012 z 26. septembra 2012, ktorým sa stanovujú spoločné pravidlá lietania a prevádzkové ustanovenia týkajúce sa služieb a postupov v letovej prevádzke a ktorým sa mení a dopĺňa vykonávacie nariadenie (EÚ) č. 1035/2011 a nariadenia (ES) č. 1265/2007, (ES) č. 1794/2006, (ES) č. 730/2006, (ES) č. 1033/2006 a (EÚ) č. 255/2010 (Ú. v. EÚ L 281, 13.10.2012) v platnom znení 3. nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (Ú. v. EÚ L 84 31.3.2016) v platnom znení 4. nariadenie Európskeho parlamentu a Rady (EÚ) 2016/2031 z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES (Ú. v. EÚ L 317, 23.11.2016) v platnom znení 5. nariadenie Európskeho parlamentu a Rady (EÚ) 2018/1139 zo 4. júla 2018 o spoločných pravidlách v oblasti civilného letectva, ktorým sa zriaďuje Agentúra Európskej únie pre bezpečnosť letectva a ktorým sa menia nariadenia Európskeho parlamentu a Rady (ES) č. 2111/2005, (ES) č. 1008/2008, (EÚ) č. 996/2010, (EÚ) č. 376/2014 a smernice Európskeho parlamentu a Rady 2014/30/EÚ a 2014/53/EÚ a zrušujú nariadenia Európskeho parlamentu a Rady (ES) č. 552/2004 a (ES) č. 216/2008 a nariadenie Rady (EHS) č. 3922/91 (Ú. v. EÚ L 212, 22.08.2018) v platnom znení 6. vykonávacie nariadenie Komisie (EÚ) 2019/947 z 24. mája 2019 o pravidlách a postupoch prevádzky bezpilotných lietadiel (Ú. v. EÚ L 152, 11.6.2019) v platom znení | | | | | | | | | | |
| **Termín začiatku a ukončenia PPK** | | | | | |  | | | | |
| **Predpokladaný termín predloženia na pripomienkové konanie** | | | | | |  | | | | |
| **Predpokladaný termín začiatku a ukončenia ZP\*\*** | | | | | |  | | | | |
| **Predpokladaný termín predloženia na rokovanie vlády SR\*** | | | | | | *apríl 2025* | | | | |
|  | | | | | | | | | | |
| 1. **Definovanie problému** | | | | | | | | | | |
| *Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).*  V súčasnosti je podľa zákona č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov možné dočasne alebo trvalo zakázať alebo obmedziť vykonávanie určených civilných letov v určenej časti vzdušného priestoru Slovenskej republike z dôvodov bezpečnosti civilného letectva, z obranných a bezpečnostných dôvodov a pri ohrození verejného zdravia.  Aktuálna situácia s vírusovým ochorením slintačka a krívačka ukázala, že s cieľom zabrániť šíreniu a pri eradikácii nákazlivých chorôb zvierat nie je vždy možné vyhlásiť zákaz alebo obmedzenie vykonávania určených civilných letov z obranných a bezpečnostných dôvodov. | | | | | | | | | | |
| 1. **Ciele a výsledný stav** | | | | | | | | | | |
| *Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).*  Návrhom zákona sa zabezpečí, že na zabránenie šírenia a pri eradikácii nákazlivých chorôb zvierat a na zabránenie šírenia a pri eradikácii organizmov škodlivých pre rastliny bude možné vyhlásiť zákaz alebo obmedzenie vykonávania určených civilných letov. Zároveň sa návrhom zákona ustanoví, že aj Ministerstvo dopravy Slovenskej republiky bude mať pôsobnosť vyhlasovať zemepisné oblasti UAS zohľadňujúc čl. 15 ods. 1 písm. a) vykonávacieho nariadenia Komisie (EÚ) 2019/947 z 24. mája 2019 o pravidlách a postupoch prevádzky bezpilotných lietadiel (Ú. v. EÚ L 152, 11.6.2019) v platom znení. | | | | | | | | | | |
| 1. **Dotknuté subjekty** | | | | | | | | | | |
| *Uveďte subjekty, ktorých sa zmeny predkladaného materiálu dotknú priamo aj nepriamo:*   * osoby činné v civilnom letectve (napríklad pilot na diaľku, prevádzkovateľ bezpilotného leteckého systému, prevádzkovateľ lietadla a pod.) * orgány štátnej správy | | | | | | | | | | |
| 1. **Alternatívne riešenia** | | | | | | | | | | |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?*  *Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.*  Nulovým variantom by bolo ponechanie súčasnej právnej úpravy, ktorá neobsahuje všetky dôvody na vyhlásenie zákazov alebo obmedzení vykonávania určených civilných letov.  Oproti nulovému variantu predkladateľ adresnejšie dôvody vyhlásenia zákazu alebo obmedzenia vykonávania určených civilných letov. | | | | | | | | | | |
| 1. **Vykonávacie predpisy** | | | | | | | | | | |
| *Predpokladá sa prijatie/zmena vykonávacích predpisov?* | | | | | | | **Áno** | | **Nie** | |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* | | | | | | | | | | |
| 1. **Transpozícia/implementácia práva EÚ** | | | | | | | | | | |
| |  | | --- | | *Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ.* | | **Áno  Nie**  *Ak áno, uveďte, ktorých vplyvov podľa bodu 9 sa goldplating týka:* | |  | | | | | | | | | | | |
|  | | | | | | | | | | |
| 1. **Preskúmanie účelnosti** | | | | | | | | | | |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.*  *Uveďte kritériá, na základe ktorých bude preskúmanie vykonané.*  Účelnosť prijatia navrhovanej právnej úpravy sa preskúma najneskôr do troch rokov od nadobudnutia jej účinnosti a v prípade potreby v tejto periodicite aj naďalej.  Preskúmanie účelnosti sa bude realizovať na základe poznatkov získaných z aplikačnej praxe, aby sa overil účel prijatia navrhovanej právnej úpravy, t. j. či uvedená právna úprava dostatočne zohľadňuje dôvody na vyhlásenie zákazov alebo obmedzení vykonávania určených civilných letov. | | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.  \*\*\* posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte. | | | | | | | | | | |
| 1. **Vybrané vplyvy materiálu** | | | | | | | | | | |
| **Vplyvy na rozpočet verejnej správy** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho  vplyvu |  | | Áno | |  | | Nie |  | | Čiastočne |
| **v tom vplyvy na rozpočty obcí a vyšších územných celkov** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho vplyvu |  | | Áno | |  | | Nie |  | | Čiastočne |
| Vplyv na dlhodobú udržateľnosť verejných financií v prípade vybraných opatrení \*\*\* |  | | Áno | |  | |  |  | | Nie |
| **Vplyvy na limit verejných výdavkov** |  | | **Pozitívne** | |  | | **Žiadne** |  | | **Negatívne** |
| **Vplyvy na podnikateľské prostredie** |  | | **Pozitívne** | |  | | **Žiadne** |  | | **Negatívne** |
| z toho vplyvy na MSP |  | | Pozitívne | |  | | Žiadne |  | | Negatívne |
| Mechanizmus znižovania byrokracie  a nákladov sa uplatňuje: |  | | Áno | | |  |  |  | | Nie |
| **Sociálne vplyvy** |  | | **Pozitívne** | |  | | **Žiadne** |  | | **Negatívne** |
| **Vplyvy na životné prostredie** |  | | **Pozitívne** | |  | | **Žiadne** |  | | **Negatívne** |
| Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov |  | | Áno | |  | |  |  | | Nie |
| **Vplyvy na informatizáciu spoločnosti** |  | | **Pozitívne** | |  | | **Žiadne** |  | | **Negatívne** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  | |  |  |  |
| **vplyvy služieb verejnej správy na občana** |  | **Pozitívne** | |  | **Žiadne** |  | **Negatívne** |
| **vplyvy na procesy služieb vo verejnej správe** |  | **Pozitívne** | |  | **Žiadne** |  | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo a rodinu** |  | **Pozitívne** |  | **Žiadne** |  | **Negatívne** |

|  |
| --- |
| 1. **Poznámky** |
| *V prípade potreby uveďte doplňujúce informácie k identifikovaným vplyvom a ich analýzam.*  *Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).*  *Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.*  *V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.*  Návrhom zákona nie je možné jednoznačne kvantifikovať charakter a rozsah vplyvu na podnikateľské prostredie, keďže návrh zákona len reaguje na aplikačnú prax a na stav, ktorý je už v súčasnosti vykonávaný.  Pozitívny vplyv na podnikateľské prostredie možno konštatovať v oblasti poľnohospodárstva, keďže vplyv prenosných chorôb zvierat a škodcov rastlín môže byť devastačný. Uvedené choroby a škodcovia sa prenášajú nielen priamym stykom, ale môžu sa šíriť aj prostredníctvom leteckej techniky. Zavedením účinných opatrení, vrátane zákazu alebo obmedzenia vykonávanie určených civilných letov, možno prispieť k zabráneniu šírenia pôvodcov týchto vysoko nákazlivých chorôb alebo škodcov rastlín.  Negatívny vplyv na podnikateľské prostredie, konkrétne vo vzťahu k prevádzkovateľom lietadiel, leteckým prevádzkovateľom alebo leteckým dopravcom či prevádzkovateľom bezpilotných leteckých systémov, by mohla predstavovať skutočnosť, že v prípade vyhlásenia zákazu alebo obmedzenia vykonávania určených civilných letov by mohla byť obmedzená ich podnikateľská činnosť. |
| 1. **Kontakt na spracovateľa** |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.*  Michal Hýsek, odbor civilného letectva, Ministerstvo dopravy Slovenskej republiky, 02/59494617, [michal.hysek@mindop.sk](mailto:michal.hysek@mindop.sk) |
| 1. **Zdroje** |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť.* |
| 1. **Stanovisko Komisie na posudzovanie vybraných vplyvov z PPK č.**   (v prípade, ak sa uskutočnilo v zmysle bodu 8.1 Jednotnej metodiky) |
| |  |  |  | | --- | --- | --- | | **Súhlasné** | **Súhlasné s návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky) |
| |  |  |  | | --- | --- | --- | | **Súhlasné** | **Súhlasné s  návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** |

**Analýza vplyvov na podnikateľské prostredie**

**Názov materiálu:** Návrh zákona, ktorým sa mení a dopĺňa zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov

**Predkladateľ:** Ministerstvo dopravy Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[[1]](#footnote-1) na podnikateľské prostredie.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| ***A.Dane, odvody, clá a poplatky, ktorých cieľom je znižovať negatívne externality*** | **0** | **0** |
| ***B. Iné poplatky*** | **0** | **0** |
| ***C. Sankcie a pokuty*** | **0** | **0** |
| ***D. Nepriame finančné náklady*** | **0** | **0** |
| ***E. Administratívne náklady*** | **0** | **0** |
| ***Spolu = A+B+C+D+E*** | **0** | **0** |
|  |  |  |
| ***Harmonizácia práva EÚ*** | **Zvýšenie nákladov v € na PP** | **Zníženie nákladov v € na PP** |
| ***F. Úplná harmonizácia práva EÚ*** *(okrem daní, odvodov, ciel a poplatkov, ktorých cieľom je znižovať negatívne externality)* | **0** | **0** |
| ***G. Goldplating*** | **0** | **0** |
|  |  |  |
|  |  |  |
| *VÝPOČET PRAVIDLA 1in2out:* | **IN** | **OUT** |
| *H****.*** *Náklady okrem výnimiek = B+D+E-F* | **0** | **0** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie  (dôvod zvýšenia/zníženia nákladov na PP a dôvod ponechania nákladov na PP, ktoré sú goldplatngom)** | **Číslo normy** (zákona, vyhlášky a pod.) | **Lokalizácia (§, ods., čl.,...)** | **Pôvod regulácie:** SK/EÚ úplná harm./  Goldplating | **Účinnosť regulácie** | **Kategória dotk. subjektov** | **Počet**  **dotk. subjektov spolu** | **Vplyv na 1 podnik. v €** | **Vplyv na kateg. dotk. subjekt. v €** | **Druh vplyvu** In (zvyšuje náklady) /  Out (znižuje náklady**)**  / Nemení sa | **1in**  **2out celkom** | **Goldplating celkom** |
|  |  |  |  |  |  |  |  |  |  |  |  |  |

***3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom.*

***3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[[2]](#footnote-2)***

*Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne).*

*Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..*

*Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky.*

*Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.*

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

Návrh zákona nebol predmetom konzultácií s podnikateľským prostredím z dôvodu potreby prijať novelu zákona č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov v skrátenom legislatívnom konaní s cieľom zabrániť ďalším hospodárskym škodám.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

*Ovplyvňuje zmena regulácie inovácie, vedu a výskum?*

*Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje* ***x*** *nemení ☐ znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje* ***x*** *nemení ☐ znižuje*

V súčasnosti má Ministerstvo dopravy Slovenskej republiky pôsobnosť vyhlasovať zákaz alebo obmedzenie vykonávania určených civilných letov v určenej časti vzdušného priestoru Slovenskej republiky. Návrhom zákon sa len precizujú účely na vyhlásenie takéhoto zákazu alebo obmedzenia. Na základe uvedených informácií predkladateľ návrhu zákona nepredpokladá vplyv na konkurencieschopnosť či produktivitu.

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
2. *regulované ceny podľa zákona č. 18/1996 Z. z. o cenách;*
3. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.,*
4. *iné vplyvy podľa písm. a) až c), ktoré sú goldplatingom.*

Návrhom zákona nie je možné jednoznačne kvantifikovať charakter a rozsah vplyvu na podnikateľské prostredie, keďže návrh zákona len reaguje na aplikačnú prax a na stav, ktorý je už v súčasnosti vykonávaný.

Pozitívny vplyv na podnikateľské prostredie možno konštatovať v oblasti poľnohospodárstva, keďže vplyv prenosných chorôb zvierat a škodcov rastlín môže byť devastačný. Uvedené choroby a škodcovia sa prenášajú nielen priamym stykom, ale môžu sa šíriť aj prostredníctvom leteckej techniky. Zavedením účinných opatrení, vrátane zákazu alebo obmedzenia vykonávanie určených civilných letov, možno prispieť k zabráneniu šírenia pôvodcov týchto vysoko nákazlivých chorôb alebo škodcov rastlín.

Negatívny vplyv na podnikateľské prostredie, konkrétne vo vzťahu k prevádzkovateľom lietadiel, leteckým prevádzkovateľom alebo leteckým dopravcom či prevádzkovateľom bezpilotných leteckých systémov, by mohla predstavovať skutočnosť, že v prípade vyhlásenia zákazu alebo obmedzenia vykonávania určených civilných letov by mohla byť obmedzená ich podnikateľská činnosť.

**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona**: Ministerstvo dopravy Slovenskej republiky
2. **Názov návrhu zákona**: Návrh zákona, ktorým sa mení a dopĺňa zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov
3. **Predmet návrhu zákona je upravený v práve Európskej únie**:
4. v primárnom práve

* Zmluva o fungovaní Európskej únie (čl. 90-100, čl. 100 ods. 2, čl. 114, čl. 215),

1. v sekundárnom práve

* nariadenie Európskeho parlamentu a Rady (ES) č. 1008/2008 z 24. septembra 2008 o spoločných pravidlách prevádzky leteckých dopravných služieb v Spoločenstve (prepracované znenie) (Ú. v. EÚ L 293, 31.10.2008) v platnom znení - gestor: Ministerstvo dopravy Slovenskej republiky
* vykonávacie nariadenie Komisie (EÚ) č. 923/2012 z 26. septembra 2012, ktorým sa stanovujú spoločné pravidlá lietania a prevádzkové ustanovenia týkajúce sa služieb a postupov v letovej prevádzke a ktorým sa mení a dopĺňa vykonávacie nariadenie (EÚ) č. 1035/2011 a nariadenia (ES) č. 1265/2007, (ES) č. 1794/2006, (ES) č. 730/2006, (ES) č. 1033/2006 a (EÚ) č. 255/2010 (Ú. v. EÚ L 281, 13.10.2012) v platnom znení - gestor: Ministerstvo dopravy Slovenskej republiky
* nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (Ú. v. EÚ L 84 31.3.2016) v platnom znení - gestor: Ministerstvo pôdohospodárstva a rozvoja vidieka Slovenskej republiky
* nariadenie Európskeho parlamentu a Rady (EÚ) 2016/2031 z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES (Ú. v. EÚ L 317, 23.11.2016) v platnom znení - gestor: Ministerstvo pôdohospodárstva a rozvoja vidieka Slovenskej republiky
* nariadenie Európskeho parlamentu a Rady (EÚ) 2018/1139 zo 4. júla 2018 o spoločných pravidlách v oblasti civilného letectva, ktorým sa zriaďuje Agentúra Európskej únie pre bezpečnosť letectva a ktorým sa menia nariadenia Európskeho parlamentu a Rady (ES) č. 2111/2005, (ES) č. 1008/2008, (EÚ) č. 996/2010, (EÚ) č. 376/2014 a smernice Európskeho parlamentu a Rady 2014/30/EÚ a 2014/53/EÚ a zrušujú nariadenia Európskeho parlamentu a Rady (ES) č. 552/2004 a (ES) č. 216/2008 a nariadenie Rady (EHS) č. 3922/91 (Ú. v. EÚ L 212, 22.08.2018) v platnom znení - gestor: Ministerstvo dopravy Slovenskej republiky, Dopravný úrad, Úrad pre normalizáciu, metrológiu a skúšobníctvo Slovenskej republiky
* vykonávacie nariadenie Komisie (EÚ) 2019/947 z 24. mája 2019 o pravidlách a postupoch prevádzky bezpilotných lietadiel (Ú. v. EÚ L 152, 11.6.2019) v platom znení - gestor: Ministerstvo dopravy Slovenskej republiky, Dopravný úrad, Ministerstvo obrany Slovenskej republiky, Ministerstvo životného prostredia Slovenskej republiky

1. v judikatúre Súdneho dvora Európskej únie

* bezpredmetné

1. **Záväzky Slovenskej republiky vo vzťahu k Európskej únii**:
2. uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení

* nariadenie (ES) č. 1008/2008 v platnom znení – 1. november 2008
* vykonávacie nariadenie (EÚ) č. 923/2012 v platnom znení – 2. november 2012
* nariadenie (EÚ) 2016/429 v platnom znení – 20. apríla 2016
* nariadenie (EÚ) 2016/2031 v platnom znení – 13. december 2016
* nariadenie (EÚ) 2018/1139 v platnom znení – 11. september 2018
* vykonávacie nariadenie (EÚ) 2019/947 v platnom znení – 1. júl 2019

1. uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie

* bezpredmetné

1. uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav

* bezpredmetné

1. **Návrh zákona je zlučiteľný s právom Európskej únie**:

Úplne

Osobitná časť

**K Čl. I**

**K bodom 1 a 5**

Legislatívnotechnická úprava súvisia s úpravou pôvodného znenia § 6 ods. 3 a 4 zákona č. 143/1998 z. z. vo vzťahu k doplneniu nových dôvodov na vyhlásenie zákazu alebo obmedzenia vykonávania určených civilných letov v určenej časti vzdušného priestoru Slovenskej republiky.

**K bodu 2**

Podľa čl. 15 ods. 1 písm. a) vykonávacieho nariadenia Komisie (EÚ) 2019/947 z 24. mája 2019 o pravidlách a postupoch prevádzky bezpilotných lietadiel (Ú. v. EÚ L 152, 11.6.2019) v platom znení [ďalej len „vykonávacie nariadenie (EÚ) 2019/947 v platnom znení“] môžu „členské štáty z dôvodov bezpečnosti, bezpečnostnej ochrany, ochrany súkromia alebo životného prostredia určením zemepisných oblastí UAS zakázať určité alebo všetky prevádzky UAS, vyžadovať osobitné podmienky pre určité alebo všetky prevádzky UAS alebo požadovať predchádzajúce letové povolenie pre určité alebo všetky prevádzky UAS“. Keďže na základe § 6 ods. 2 zákona č. 143/1998 Z. z. Dopravný úrad vyhlasuje zákaz alebo obmedzenie vykonávania určených civilných letov v určenej časti vzdušného priestoru Slovenskej republiky z dôvodu bezpečnosti civilného letectva, vrátane zákazu letov bezpilotných lietadiel, navrhovanou právnou úpravou sa zabezpečí, že v prípade vyhlásenia zákazu alebo obmedzenia vykonávania civilných letov bezpilotných lietadiel sa zároveň určí zemepisná oblasť UAS.

**K bodu 3**

Účinné znenie § 6 ods. 3 a 4 zákona č. 143/1998 Z. z. definujú dôvody, na základe ktorých Ministerstvo dopravy Slovenskej republiky vyhlasuje zákaz alebo obmedzenie vykonávania určených civilných letov v určenej časti vzdušného priestoru Slovenskej republiky.

Aktuálna situácia s vírusovým ochorením slintačky a krívačky si však vyžaduje zadefinovanie nového presne definovaného dôvodu, na základe ktorého Ministerstvo dopravy Slovenskej republiky vyhlási zákaz alebo obmedzenie vykonávania určených civilných letov v určenej časti vzdušného priestoru Slovenskej republiky.

Vplyv chorôb zo zoznamu a opatrení potrebných na kontrolu týchto chorôb môže byť devastačný pre jednotlivé zvieratá, populácie zvierat, držiteľov zvierat a hospodárstvo. Choroby zo zoznamu môžu mať významný vplyv aj na verejné zdravie a bezpečnosť potravín, pričom sa prenášajú nielen priamym stykom medzi zvieratami alebo medzi zvieratami a ľuďmi, ale môžu sa šíriť aj prostredníctvom leteckej techniky. Vzhľadom na skutočnosť, že choroby zo zoznamu si vyžadujú rôzne riadiace prístupy a v mnohých prípadoch prísne opatrenia na ich bezodkladnú eradikáciu hneď po tom, ako sa vyskytnú na danom území, je potrebné, aby sa zaviedli účinné obmedzenia na zabránenie šírenia pôvodcov týchto vysoko nákazlivých chorôb, vrátane zabránenia ich šírenia prostredníctvom leteckej techniky. Oprávnenie pre Ministerstvo pôdohospodárstva a rozvoja vidieka Slovenskej republiky požiadať o vyhlásenie zákazu alebo obmedzenia vykonávania určených civilných letov v určenej časti vzdušného priestoru Slovenskej republiky zohľadňuje oprávnenie pre hlavného veterinára Slovenskej republiky nariadiť v núdzových prípadoch, v súlade s § 34 ods. 1 a § 35 ods. 9 zákona č. 39/2007 Z. z. o veterinárnej starostlivosti (ďalej len „zákon č. 39/2007 Z. z.“), núdzové opatrenia, ktoré vzhľadom na závažnosť nebezpečenstva pre zdravie zvierat alebo zdravie ľudí považuje za potrebné. Takéto nariadené núdzové opatrenia potvrdzuje v súlade s § 5 písm. d) zákona č. 39/2007 Z. z. Ministerstvo pôdohospodárstva a rozvoja vidieka Slovenskej republiky.

Obdobná situácia platí aj v prípade škodcov rastlín, rastlinných produktov a iných predmetov, kedy je taktiež nevyhnutné prijať mimoriadne núdzové opatrenia Oprávnenie pre Ministerstvo pôdohospodárstva a rozvoja vidieka Slovenskej republiky požiadať o vyhlásenie zákazu alebo obmedzenia vykonávania určených civilných letov v určenej časti vzdušného priestoru Slovenskej republiky zohľadňuje oprávnenie pre kontrolný ústav nariadiť pri zistení škodcov rastlín, rastlinných produktov a iných predmetov mimoriadne núdzové opatrenia.

S cieľom sprehľadniť právnu úpravu vyhlasovania zákazov alebo obmedzení vykonávania určených civilných letov v určenej časti vzdušného priestoru Slovenskej republiky zo strany Ministerstva dopravy Slovenskej republiky sa navrhuje nové „členenie“ § 6 zákona č. 143/1998 Z. z., t. j. uvedením dôvodov na vyhlásenie zákazu alebo obmedzenia vykonávania určených civilných letov v určenej časti vzdušného priestoru Slovenskej republiky do jedného ustanovenia a zároveň uvedením základu na vyhlásenie zákazu alebo obmedzenia vykonávania určených civilných letov v určenej časti vzdušného priestoru Slovenskej republiky tiež v jednom spoločnom ustanovení.

**K bodu 4**

Legislatívnotechnická úprava súvisia s úpravou účinného znenia § 6 ods. 3 a 4 zákona č. 143/1998 Z. z., t. j. uvedenie náležitostí rozhodnutia vydaného Ministerstvo dopravy Slovenskej republiky v jednom ustanovení, v § 6 novom odseku 5.

Podľa čl. 15 ods. 1 písm. a) vykonávacieho nariadenia (EÚ) 2019/947 v platnom znení môžu „členské štáty z dôvodov bezpečnosti, bezpečnostnej ochrany, ochrany súkromia alebo životného prostredia určením zemepisných oblastí UAS zakázať určité alebo všetky prevádzky UAS, vyžadovať osobitné podmienky pre určité alebo všetky prevádzky UAS alebo požadovať predchádzajúce letové povolenie pre určité alebo všetky prevádzky UAS“. Keďže na základe nového znenia odseku 3 zákona č. 143/1998 Z. z. Ministerstvo dopravy Slovenskej republiky vyhlasuje zákaz alebo obmedzenie vykonávania určených civilných letov v určenej časti vzdušného priestoru Slovenskej republiky, vrátane zákazu letov bezpilotných lietadiel, navrhovanou právnou úpravou, § 6 novým odsekom 6, sa zabezpečí, že v prípade vyhlásenia zákazu alebo obmedzenia vykonávania civilných letov bezpilotných lietadiel sa zároveň určí zemepisná oblasť UAS. Keďže podľa § 7a ods. 12 zákona č. 143/1998 Z. z. je Dopravný úrad zodpovedný za sprístupňovanie informácií o určených zemepisných oblastiach UAS vrátane doby ich platnosti, v jednotnom jedinečnom digitálnom formáte, ustanovuje sa povinnosť pre Ministerstvo dopravy Slovenskej republiky bezodkladne oznámiť Dopravnému úradu určenie zemepisnej oblasti UAS. Ak Dopravný úrad poverí výkonom tejto činnosti právnickú osobu, Ministerstvo dopravy Slovenskej republiky oznamuje určenie zemepisnej oblasti UAS tejto osobe.

**K bodu 6**

Legislatívnotechnická úprava súvisia s doplnením pôsobnosti pre Ministerstvo dopravy Slovenskej republiky určovať zemepisné oblasti UAS.

**K bodu 7**

Osobitný postup zriadenia zemepisnej oblasti UAS, ako v prípade bezodkladnej žiadosti určených orgánov štátnej správy na plnenie úloh Policajného zboru, Hasičského a záchranného zboru, Horskej záchrannej služby, Slovenskej informačnej služby, ministerstva obrany, Vojenskej polície, Vojenského spravodajstva, ozbrojených síl Slovenskej republiky a Slovenskej inšpekcia životného prostredia podľa osobitných predpisov sa uplatňuje aj v prípade, ak zemepisná oblasť UAS bude určená zároveň s vyhlásením zákazu alebo obmedzenia vykonávania určených civilných letov v určenej časti vzdušného priestoru Slovenskej republiky podľa upraveného znenia § 6 ods. 2 zákona č. 143/1998 Z. z. a nového znenia § 6 ods. 6 zákona č. 143/1998 Z. z.

**K bodom 8 a 9**

Podľa čl. 15 ods. 3 vykonávacieho nariadenia (EÚ) 2019/947 v platnom znení musia byť informácie o zemepisných oblastiach UAS vrátane obdobia ich platnosti sprístupnené verejnosti v jednotnom jedinečnom digitálnom formáte. S cieľom zabezpečiť sprístupnenie informácií o určených zemepisných oblastiach UAS bude Dopravný úrad povinný zverejniť informácie o určených zemepisných oblastiach na svojom webovom sídle. Zároveň s cieľom zjednodušiť „grafické zobrazenie“ zemepisných oblastí UAS bude Dopravný úrad oprávnený zriadiť informačný systém o zemepisných oblastiach UAS. Informácie o určených zemepisných oblastiach UAS bude možné sprístupniť prostredníctvom informačného systému Európskej únie o zemepisných oblastiach UAS, a to požiadaním správcu takéhoto systému o ich sprístupnenie verejnosti alebo v prípade vytvorenia prístupu pre Dopravný úrad do takéhoto systému priamym sprístupnením zo strany Dopravného úradu.

**K bodom 10 a 12**

Legislatívnotechnická úprava súvisia s prvým použitím pojmu „Ministerstvo pôdohospodárstva a rozvoja vidieka Slovenskej republiky“ v príslušnom gramatickom tvare v novom § 6 ods. 4 zákona č. 143/1998 Z. z.

**K bodu 11**

Legislatívnotechnická úprava pôsobnosti Ministerstva dopravy Slovenskej republiky súvisiaca s úpravami uvedenými v návrhu zákona.

**K Čl. II**

Účinnosť zákona sa navrhuje dňom vyhlásenia.

Bratislava 2. apríla 2025

|  |
| --- |
| **Robert Fico**  predseda vlády Slovenskej republiky |
| **Jozef Ráž**  minister dopravy Slovenskej republiky |

1. Definícia goldplatingu je uvedená v bode 4 časti III. jednotnej metodiky. [↑](#footnote-ref-1)
2. Informácie sa uvádzajú iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek). [↑](#footnote-ref-2)